กระทรวงเกษตรฯ  เผย เกษตรกรยืนยันปรับโครงสร้างหนี้กับกองทุนฟื้นฟูและพัฒนาเกษตรกรแล้วกว่า 20,000 ราย
นายประยูร อินสกุล ปลัดกระทรวงเกษตรและสหกรณ์ เปิดเผยถึงกรณีที่คณะรัฐมนตรีเห็นชอบปรับโครงสร้างหนี้เกษตรกร ตามที่กองทุนฟื้นฟูและพัฒนาเกษตรกรเสนอ ว่า เกษตกรที่เข้าร่วมโครงการ ปรับโครงสร้างหนี้แก่เกษตรกรที่มีมากกว่า 52,621 ราย ขณะนี้มีเกษตรกรกลุ่มดังกล่าวยืนยันกับกองทุนฟื้นฟูและพัฒนาเกษตรกรแล้ว 20,700 ราย ซึ่งภายในจากนี้ทางธนาคารจะนำมติคณะรัฐมตรีดังกล่าว แจ้งให้คณะกรรมการของธนาคารทั้ง4 แห่งรับทราบและพิจารณาตรวจสอบกับกลุ่มเกษตรกรที่ยืนยันมาแล้วกว่า 20,700 รายแรกก่อนถึงสถานการณ์ติดหนี้ และยังคงเป็นสมาชิกในโครงการ พร้อมตรวจสอบหลักเกณฑ์ต่างๆ ที่กำหนดไว้ ซึ่งหากตรวจสอบแล้วเป็นไปตามเงื่อนไขจะนำไปปรับโครงสร้างตามสัญญา ตามเงื่อนไขปรับโครงสร้างหนี้เกษตรกร ทั้งนี้หากดูข้อมูลดังกล่าวจะทราบว่าเกษตรกรจะเข้าโครงการตามเงื่อนไขที่มีระยะเวลา 3 -5 ปี และเกษตรกรเข้าสู่หลักเกณฑ์ ที่ต้องชำระหนี้แรกร้อยละ50 ของต้นเงิน และหลังจาก3 ปีแรกแล้วทางกองทุนฟื้นฟูและพัฒนาเกษตรกรจะสรุปข้อมูลเพื่อเสนอขอชดเชยในแต่ละปี ฉะนั้นเกษตรกรที่เข้าเงื่อนไข เชื่อมั่นว่างบประมาณที่มีมติคณะรัฐมนตรีรองรับแล้ว จะสามารถดูแลพี่น้องเกษตรกรที่เข้าโครงการปรับโครงสร้างหนี้เกษตรกรได้อย่างไรก็ตาม เกษตรกรต้องไปทำสัญญาปรับโครงสร้างหนี้กับสถาบันการเงินเจ้าหนี้ทั้ง 4 แห่ง คือธนาคารเพื่อการเกษตรและสหกรณ์การเกษตร//ธนาคารอาคารสงเคราะห์ /ธนาคารออมสิน และธนาคารกรุงไทย คาดว่าจะทำสัญญาได้ภายในเดือน มีนาคม นี้